Αιμιλία Σκαύρα

Η Αιμιλία Σκαύρα, λατιν.: Aemilia Scaura (άκμασε το 82-81 π.Χ.) ήταν η κόρη του Μάρκου Αιμίλιου Σκαύρου και της Καικιλίας Μετέλλας.  Μετά το τέλος του Μ. Αι. Σκαύρου, η Καικιλία Μετέλλα παντρεύτηκε τον Λεύκιο Κορνήλιο Σύλλα ως η 4η σύζυγός του.

 Βιογραφία 
Το 82 ή το 81 π.Χ., ο Σύλλας και η σύζυγός του Καικιλία Μετέλλα έπεισαν τον Πομπήιο να διαζευχθεί την Αντιστία υπέρ της προγονής τού Σύλλα, Αιμιλίας. Οι λόγοι του γάμου είναι αμφιλεγόμενοι, και ίσως μεικτοί: ο Πλούταρχος εξηγεί τον γάμο μέσω της επιθυμίας του Σύλλα να ανταμείψει τον Πομπήιο για την επιτυχημένη υπηρεσία του στον εμφύλιο πόλεμο κατά των οπαδών του Μάριου κατά τη διάρκεια των ετών 83-82, και να κάνει μια γαμήλια συμμαχία με έναν ικανό άνθρωπο, που θα μπορούσε να του χρησιμεύσει.Plutarch, Life of Pompey, 9.1 Ωστόσο, ο γάμος χαρακτηρίστηκε επίσης ως η προσπάθεια του Σύλλα να εξουδετερώσει την πιθανή απειλή της δημοτικότητας και της αυξανόμενης εξουσίας του Πομπήιου. 

Η Καικιλία Μετέλλα απεβίωσε γύρω στην 1η Νοεμβρίου του 81 π.Χ.  Ο γάμος της Αιμιλίας με τον Πομπηίο έγινε κάπως νωρίτερα: οι μελετητές τον τοποθετούν το 82 π.Χ.  ή νωρίς το 81. Σε αυτό το σημείο, ο Πομπήιος ήταν περίπου 24 ετών.  Σύμφωνα με τον Πλούταρχο, η Αιμιλία δίσταζε να χωρίσει τον προηγούμενο σύζυγό της, τον Μάνιο Ακίλιο Γλάβριο, καθώς έπρεπε να "λήξει" τον γάμο.Plutarch, Life of Sulla 33.3 Η επίμονη αμφιβολία της Αιμιλίας στα ιστορικό αρχείο αποτελεί απόδειξη κατά της άποψης ότι όλες οι Ρωμαίες γυναίκες ήταν ικανοποιημένες να χρησιμοποιούνται από τις οικογένειές τους για πολιτικό κέρδος. 

Η Αιμιλία, η οποία είχε ήδη εγκυμοσύνη από τον προηγούμενο σύζυγό της, Γλάβριο, απεβίωσε γεννώντας τον γιο της, ονομάζοντάς τον Μάνιο Ακίλιο Γλάβριο από τον πατέρα του, λίγο μετά το γάμο.

Όπως και η σχέση τού Πομπήιου με την Αντιστία, τα γεγονότα τού γάμου του με την Αιμιλία είναι γνωστά εξ ολοκλήρου από τους Βίους Παράλληλους του Πλουτάρχου. Ο Kέιθ Χόπκινς χαρακτηρίζει τα κίνητρα που παραθέτει ο Πλου΄ταρχος για τον γάμο ως "ύποπτα", ενώ ο Χίλμαν έχει υποδείξει ότι η αφήγηση του Πλουτάρχου αφορά κυρίως την επίσημη πολιτική άποψη για την τυραννία του Σύλλα, και την παρουσίαση της περιπέτειας μέσω ενός φακού τραγικότητας, με σχετικά μικρή προσοχή στα γεγονότα της ιστορίας ή την χρονολογική ακρίβειά τους.

Το διαζύγιο επικρίθηκε στην ρωμαϊκή κοινωνία: η ζημιά που προκάλεσε στην φήμη του Πομπήιου έχει αναφερθεί ως παράγοντας στην καλλιέργεια συμμαχίας το 79 π.Χ. με τον Μάρκο Αιμίλιο Λέπιδο, τον πατέρα του μελλοντικού Μάρκου Αιμίλιου Λέπιδου, ενός της Τριανδρίας.  

Οικογένεια
Παντρεύτηκε πρώτα τον Μάνιο Ακίλιο Γλάβριο και είχε τέκνο:
 Μάνιος Ακίλιος Γλάβριος.

Η Αιμιλία έκανε 2ο γάμο το 82/81 π.Χ. με τον Γναίο Πομπήιο Μάγνο, ως 2η σύζυγός του, αλλα απεβίωσε σύντομα μετά.

 Αναφορές 

 Βιβλιογραφία 
 Africa, Thomas W. (1978). "The Mask of an Assassin: A Psychohistorical Study of M. Junius Brutus". Journal of Interdisciplinary History. 8 (4): 599–626. doi:10.2307/203080. JSTOR 203080.
 Bauman, Richard A. (2003) [1992]. Women and politics in Ancient Rome. London and New York: Routledge. ISBN 0-415-05777-9.
 British Museum (2018-11-28). "Cornelia Metella".
 Chilver, Guy Edward Farquhar; Seager, Robin J. (2015). "Iulia (2)". In Hornblower, Simon; Eidinow, Esther; Spawforth, Anthony (eds.). The Oxford Classical Dictionary. Oxford University Press. p. 754. doi:10.1093/acrefore/9780199381135.013.3368.
 Chrystal, Paul (2007). Roman Women: The Women who influenced the History of Rome. Fonthill Media. ISBN 978-1781552872.

Κατηγορία:Ρωμαίες γυναίκες